Yoweri Kaguta Museveni Tibuhaburwa yazaalibwa ng’ennaku z’omwezi kkumi na ttaano omwezi Ogwomwenda omwaka lukumi mu lwenda ana mu ena. Munnabyabufuzi ate nga Munnayuganda era munnamagye eyawummula. Omwami ono ye Pulezidenti wa Uganda Owoomwenda okutuusa mu kaseera kano. Yatuula mu ntebe y’Obwapulezidenti okuva ng’ennaku z’omwezi abiri mu mukaaga Gatonnya lukumi mu lwenda kinaana mu mukaaga. Museveni yakulemberamu olutalo lw'omu nsiko ng'ayambibwako Genero Tito Okello ne Genero Bale Travor, olwamaamulako bapulezidenti ba Uganda okwali Milton Obote ne Idi Amin bwe yali tannawamba buyinza mu mwaka gwa lukumi mu lwenda kinaana mu mukaaga. Wakati w'emyaka gy'ekyenda ne nga giggwaako, Museveni yatenderezebwa amawanga g'Abazungu n’ag'omu bukulembeze b'omugigi omupya mu Afrika olw’obukulembeze bwe mu Uganda. Obukulembeze bwa Museveni bubaddemu okwetaba mu ntalo eziwerako. Okugeza, olutalo lw’e Kongo, Olw'e Rwanda, n'entalo endala mu bitundu by’Afrika ebiwerako. Museveni era azze alwana olutalo olw’omunda n’abayeekera ba Lord's Resistance Army eyali mu bukiikakkono bw'eggwanga. Mu bimu ku by’akoze, azze akyusakyusa mu ssemateeka wa Uganda. Okugeza, yakyusa ssemateeka n’aggyawo ekkomo ku bisanja mu mwaka gwa nkumi bbiri mu etaano, n'okuggya ekkomo ku myaka omuntu kw'alina okwesimbirawo ku bukulembeze bw'eggwanga mu nkumi bbiri kkumi na musanvu. Obukulembeze bwa Museveni bwogerwako abantu ab’enjawulo nga obwannakyemalira oba obutali bwabwenkanya. Tewabangawo kulonda mu Uganda mu myaka amakumi asatu okuva mu mwaka gwa lukumi mu lwenda mu kinaana mu mukaaga kwali kubadde kwa mazima na bwenkanya. Nga kkumi na mukaaga Janwali omwaka gwa nkumi bbiri abiri mu gumu, Museveni yaddamu okulondebwa ku kisanja ekyomukaaga era nga yafuna obululu ebitundu ataana mu munaana n'obutundu mukaaga ku buli kikumi. Wabula, waaliwo obutambi bungi n'ebyogerwa ku kuwamba bbookisi z'obululu, ebifo ebironderwamu ebisukka ebikumi bina ng’abalonzi bonna balonda, n’okutyoboola eddembe ly’obuntu. Museveni gye buvuddeko yalemera ku ky’okuwummula ng’agamba nti tayagala kubeera mukulembeze ku myaka kinaana. Wabula ate gye buvuddeko katono, omumyuka we yamusemba okwesimbawo ku bwapulezidenti mu kulonda kwa bbiri abiri mu mukaaga.